text: Et foto på CV'et kan være en god ide. For arbejdsgiveren kan det gøre det lettere at skille forskellige ansøgere ud fra hinanden. Så hvis du har gjort et godt indtryk, er du altså lettere at huske. Det er dog vigtigt at være opmærksom på nogle ting. Få lavet et billede, som er beregnet til formålet. Gør dig selv præsentabel. Det kan være en god ide at få lavet fotoet hos en fotograf. Det kan fås for en god hundreskroneseddel. Sørg for en lys ensartet baggrund og sørg for at billedet får en god kontrast - specielt hvis det er et farvebillede. Dit CV vil nemlig ofte blive kopieret. Hvis kopimaskinen ikke er for god, vil dit billede nemt blive en sort klat - og det er næsten værre end ingenting.
  Kilde: Jobvision A/S